A：我上次見到你呢，我唔記得問返你去camp點先 / 點𠻹。
A: Ngoq soenghci gin dour neiq nej, ngoq mxgeidakj manh faanj neiq heoi camp dimr sinj / dimr timj.
B：哦！幾好啊，我覺得幾好玩。
B: O! Geir hour aa, ngoq gokdakj geir hourwaanr.
A：幾好玩。
A: Geir hourwaanr.
B：係啊，誒，南丫島都幾得意吖。
B: Haih aa, eh, naamxaajdour douj geir dakjyi aaj.
A：凍唔凍吖？
A: Dung mx dung aaj?
B：唔 / 唔係太凍，即係細囖嗰度，但係都幾得意吖。即係行入去嗰條路嗰度呢，有好多，誒，攤檔啊，或者好多舖頭都幾得意吖。幾有 / 幾有特色噉樣喇。同埋個camp本身都 / 都幾好吖，玩下遊戲啊，傾下偈噉樣囖。
B: Mx / mxhaih taai dung, zikjhaih sai loj gor douh, daanhhaih douj geir dakjyi aaj. Zikjhaih haangx yaph heoi gor tiux louh gor douh nej, yauq hour doj, eh, taanjdong aa, waakhzer hour doj poutaur douj geir dakjyi aaj. Geir yauq / geir yauq dakhsikj gamryoengr laaj. Tungxmaaix go camp bunrsanj douj / douj geir hour aaj, waanr haaq yauxhei aa, kingj haaq gair gamryoengr loj.
A：哦！你係唔係傾到好夜啊？嗰晚。
A: O! Neiq haih mx haih kingj dou hour yeh aa? Gor maanq.
B：誒，兩點呀？好似兩點度○。
B: Eh, loengq dimr aax? Hourciq loengq dimr dour #.
A：嘩！都幾夜喎。
A: Waa! Douj geir yeh wo.
B：係啊，係啊。都幾好玩吖，即係同埋同啲人熟咗啲囖。譬如同Mary啊傾多咗偈啊，同Eliza都有傾過下偈囖，即係行山嗰陣時傾下偈噉樣囖，都 / 都幾得意吖，都幾好。
B: Haih aa, haih aa. Douj geir hour waanr aaj, zikjhaih tungxmaaix tungx dij yanx sukhzor dij loj. Peiyvx tungx Mary aa kingj dojzor gair aa, tungx Eliza douj yauq kingj gwo haaq gair loj, zikjhaih haangx saanj gor zanhsix kingj haaq gair gamryoengr loj, douj / douj geir dakjyi aaj, douj geir hour.
A：幾好吖。
A: Geir hour aaj.
B：係啊。所以都 / 都幾開心吖，BBQ呢又有得。都好耐冇燒過嘢食啊。
B: Haih aa. Soryiq douj / douj geir hoijsamj aaj, BBQ nej yauh yauqdakj. Douj hour noih mouq siuj gwo yeq sikh aa.
A：係喇，係喇。我哋喺香港就覺得比較陰暗，同埋凍凍哋。
A: Haih laaj, haih laaj. Ngoqdeih hair Hoengjgongr zauh gokdakj beirgaau yamjam, tungxmaaix dung dung deir.
B：哦。
B: Oq.
A：不過我問阿威，佢又覺得一啲都唔凍。
A: Batjgwo ngoq manh aa waij, keoiq yauh gokdakj yatj dij douj mx dung.
B：唔係太凍𡃉咋。我都 / 我帶定件冷衫入去，但係都用唔着，都未 / 未着過啫。我嗰日淨係着住件sweater，加一件外套，噉就搞掂嘞。係啊。都 / 都幾好吖。噉搭船好快咋原來，九個 / 去就九個字度喇，返就七個字，七、八個字就返到來嘞。
B: Mxhaih taai dung gaa zaa. Ngoq douj / ngoq daai dingh ginh laangjsaamj yaph heoi, daanhhaih douj yungh mx zoekh, douj meih / meih zoek gwo zej. Ngoq gor yath zinghhaih zoek zvh ginh sweater, gaaj yatj ginh ngoihtou, gamr zauh gaaur dimh laak. Haih aa. Douj / douj geir hour aaj. Gamr daap svnx hour faai zaa yvnxloix, gaur go / heoi zauh gaur go zih dour laaj, faanj zauh catj go zih, catj 、 baat go zih zauh faanj dou laix laak.
A：係啊。好近啫嗎南丫島其實，好近，好近。最近啊應該係。
A: Haih aa. Hour kanq zej maa naamxaajdour keixsath, hour kanq, hour kanq. Zeoi kanq aa yingjgoij haih.
B：跟住就誒我再喺隔離碼頭搭返船入屯門，好快，所以。
B: Ganjzvh zauh eh ngoq zoi hair gaakleix maaqtaux daap faanj svnx yaph tvnxmunx, hour faai, soryiq.
A：哦。
A: Oq.
B：係啊。嗰日返到屋企，都好攰嚹。跟住原來我有個姑媽喺大陸落咗來。跟住就去咗食飯。
B: Haih aa. Gor yath faanj dou ukjkeir, douj hour guih laa. Ganjzvh yvnxloix ngoq yauq go gujmaaj hair daaihlukh lokhzor laix. Ganjzvh zauh heoizor sikh faanh.
A：係喇。
A: Haih laaj.
B：跟住就晨早帶返佢出去九龍嗰邊，俾另一個親戚，即係探另一個親戚噉樣囖。所以我返咗屋企好 / 好少時間咋，嗰個禮拜，即係啱啱嗰個禮拜，係夜晚食餐飯，跟住第二朝，第二朝八點鐘起身又要出返來哩度。不過都好，做功課囖。
B: Ganjzvh zauh sanxzour daai faanj keoiq ceotj heoi gaurlungx gor binj, beir lingh yatj go canjcikj, zikjhaih taam lingh yatj go canjcikj gamryoengr loj. Soryiq ngoq faanjzor ukjkeir hour / hour siur sixgaan zaa, gor go laiqbaai, zikjhaih ngaamjngaamj gor go laiqbaai, haih yehmaanq sikh caanj faanh, ganjzvh daih yih ziuj, daih yih ziuj baat dimr zungj heirsanj yauh yiu ceotj faanj laix nij douh. Batjgwo douj hour, zouh gungjfo loj.
A：做成點啊你嗰題？
A: Zouh sengx dimr aa neiq gor taix?
B：噢！好慢啊，誒，因為呢，睇啲readings睇咗好耐囖，唔知點解，跟住，但係，誒，希望今晚可以寫到喇。今晚落筆𡃉嚹其實諗住。
B: Ou! Hour maanh aa, eh, yanjwaih nej, tair dij readings tairzor hour noih loj, mx zij dimrgaair, ganjzvh, daanhhaih, eh, heijmongh gamjmaanq horyiq ser dour laaj. Gamjmaanq lokhbatj gaa laa keixsath namr zvh.
A：吖！開始落筆𡃉嚹。
A: Aaj! Hoijcir lokhbatj gaa laa.
B：係啊。
B: Haih aa.
A：希望今晚可以開始喇。
A: Heijmongh gamjmaanq horyiq hoijcir laaj.
B：係啊，希望喇。如果落到筆其實就快囖，但係爭在要，跟住寫完之後又要打喇，跟住就又開始到第二份功課嚹。
B: Haih aa, heijmongh laaj. Yvxgwor lokh dour batj keixsath zauh faai loj, daanhhaih zaangjzoih yiu, ganjzvh ser yvnx zijhauh yauh yiu daar laaj, ganjzvh zauh yauh hoijcir dou daih yih fanh gungjfo laa.
A：你聽日返屋企𡃉嚹喎，係唔係啊？
A: Neiq tingjyath faanj ukjkeir gaa laa wo, haih mx haih aa?
B：係啊，聽日會返。
B: Haih aa, tingjyath wuiq faanj.
A：返去做冬？
A: Faanjheoi zouhdungj?
B：係啊，聽日又會 / 又會接我姑媽喇，出，誒，九龍（嗰頭）。
B: Haih aa, tingjyath yauh wuiq / yauh wuiq zip ngoq gujmaaj laaj, ceotj, eh, gaurlungx ( gor taux ).
A：哦！佢重未走，重喺度。
A: O! Keoiq zungh meih zaur, zungh hair douh.
B：係啊佢，九日啊。我啱啱星期日嗰日係第一日呀？定星期六係第一日呢？唔記得咗喇，即係總之佢聖誕節嗰日會走嘅。
B: Haih aa keoiq, gaur yath aa. Ngoq ngaamjngaamj singjkeixyath gor yath haih daih yatj yath aax? Dingh singjkeixlukh haih daih yatj yath nej? Mxgeidakjzor laaj, zikjhaih zungrzij keoiq Singdaanzit gor yath wuiq zaur ge.
A：哦
A: Oq
B：係啊。所以就…係喇，聽晚會來我哋屋企食飯喇，嗯，跟住就唔知嚹，跟住佢可能住多一 / 一、兩日啩喺我哋屋企。佢喺佢個大本營就喺九龍嘅，有個唔知乜乜同鄉會之類嗰啲嘢，即係專招呼佢哋。
B: Haih aa. Soryiq zauh … haih laaj, tingjmaanq wuiq laix ngoqdeih ukjkeir sikh faanh laaj, mh, ganjzvh zauh mx zij laa, ganjzvh keoiq hornangx zvh doj yatj / yatj 、 loengq yath gwaa hair ngoqdeih ukjkeir. Keoiq hair keoiq go daaihbunryingx zauh hair gaurlungx ge, yauq go mx zij matjmatj tungxhoengjwuir zijleoir gor dij yeq, zikjhaih zvnj ziujfuj keoiqdeih.
A：哦。
A: Oq.
B：係啊。原來我同阿威同一個鄉下嘅。
B: Haih aa. Yvnxloix ngoq tungx aa waij tungx yatj go hoengjhaar ge.
A：你呀？
A: Neiq aax?
B：係啊。
B: Haih aa.
A：番禺呀？
A: Punjyvx aax?
B：番禺啊。係啊，一樣。
B: Punjyvx aa. Haih aa, yatjyoengh.
A：哦！唔講（）。
A: O! Mx gongr ( ).
B：重喺 / 應該喺附近噉樣𡃉，係啊，即係或者唔同村啊噉樣。
B: Zungh hair / yingjgoij hair fuhganh gamryoengr gaa, haih aa, zikjhaih waakhzer mxtungx cvnj aa gamryoengr.
A：佢Christmas會返鄉下我知。返鄉下過吖嗎。
A: Keoiq Christmas wuiq faanj hoengjhaar ngoq zij. Faanj hoengjhaar gwo aaj maa.
B：係啊，佢都（）。
B: Haih aa, keoiq douj ( ).
B：係喇，幾好吖，都幾好玩，係喇。傾偈喇，傾傾傾偈傾得多囖。
B: Haih laaj, geir hour aaj, douj geir hourwaanr, haih laaj. Kingjgair laaj, kingj kingj kingjgair kingj dakj doj loj.
A：我問阿威呢，邊個玩得最癲，佢話佢喎。
A: Ngoq manh aa waij nej, binj go waanr dakj zeoi dinj, keoiq waah keoiq wo.
B：好笑，阿威，係喇，個個都幾 / 幾開心啊見，但係臨 / 走嗰陣時，即係坐船呢，個個都 / 有好多人都瞓晒覺喇已經，太攰喇可能。
B: Hoursiu, aa waij, haih laaj, gogo douj geir / geir hoijsamj aa gin, daanhhaih lamx / zaur gor zanhsix, zikjhaih coq svnx nej, gogo douj / yauq hour doj yanx douj fan saai gaau laaj yiqgingj, taai guih laaj hornangx.
A：係啊，我哋前晚查經呢，阿Eliza同阿威都重係好攰啊。
A: Haih aa, ngoqdeih cinxmaanq caaxgingj nej, aa Eliza tungx aa waij douj zungh haih hour guih aa.
B：係咩？
B: Haih mej?
A：係啊，Eliza直程直程呢，攰到呢，好緊要好緊要，冇精神噉囖。我諗係去camp令到係會攰啲𡃉。
A: Haih aa, Eliza zikhcingx zikhcingx nej, guih dou nej, hour ganryiu hour ganryiu, mouq zingjsanx gamr loj. Ngoq namr haih heoi camp linghdou haih wuiq guih dij gaa.
B：哦。我就冇 / 冇乜特別，都係…
B: Oq. Ngoq zauh mouq / mouq matj dakhbith, douj haih …
A：可能你慣咗住hall就好啲𠸏。
A: Hornangx neiq gwaanzor zvh hall zauh hour dij ger.
B：都係噉樣。係，噉又係，我諗佢哋係夜瞓咗，同埋即係要好多行來行去啊，走走糴糴啊噉樣囖，係囖我哋就冇乜嘢啊都係噉樣。
B: Douj haih gamryoengr. Haih, gamr yauh haih, ngoq namr keoiqdeih haih yehfanzor, tungxmaaix zikjhaih yiu hour doj haangx laix haangx heoi aa, zaur zaur dek dek aa gamryoengr loj, haih loj ngoqdeih zauh mouq matjyeq aa douj haih gamryoengr.
A：嗱，噉哩一個chapter就講信心喇，不過我發覺後面有啲經文就唔係幾拏更嘅，所以我就揀咗另外一啲嘅經文。
A: Laax, gamr nij yatj go chapter zauh gongr seonsamj laaj, batjgwo ngoq faatgok hauhminh yauq dij gingjmanx zauh mxhaih geir laajgaangj ge, soryiq ngoq zauh gaanrzor linghngoih yatj dij ge gingjmanx.
B：哦，好呃，好呃。
B: O, hour aak, hour aak.
A：我哋祈禱先喇。
A: Ngoqdeih keixtour sinj laaj.
B：好吖。
B: Hour aaj.
A：天父，多謝你，又可以同阿晴晴一齊睇聖經，同埋即係睇關於信心哩個功課。我求你都俾我哋有智慧，同埋聖靈，我又求你去guide住我哋去諗，究竟乜嘢叫做信心同埋我哋點樣樣去可以develop到我哋嘅信心，我求你亦都去帶領以下嘅時間，奉基督嘅名求，阿們。
A: Tinjfuh, dojzeh neiq, yauh horyiq tungx aa cingxcingr yatjcaix tair singgingj, tungxmaaix zikjhaih tair gwaanjyvj seonsamj nij go gungjfo. Ngoq kaux neiq douj beir ngoqdeih yauq ziwai, tungxmaaix singlingx, ngoq yauh kaux neiq heoi guide zvh ngoqdeih heoi namr, gaugingr matjyeq giuzouh seonsamj tungxmaaix ngoqdeih dimryoengr yoengr heoi horyiq develop dour ngoqdeih ge seonsamj, ngoq kaux neiq yikh douj heoi daailingq yiqhaah ge sixgaan, fungh geijdukj ge mingx kaux, aamunx.
A：係呢，你睇哩課嘅時候，你覺得乜嘢係信心啊？何謂信心？
A: Haih nej, neiq tair nij fo ge sixhauh, neiq gokdakj matjyeq haih seonsamj aa? Hoxwaih seonsamj?
B：信心呀？我覺得係對一啲，即係，誒，將來嘅事嘅把握啊，或者係一啲明朗嘅表現囖。你覺得即係將來你係有 / 誒，會覺得會有希望有個盼望啊，噉就又 / 係信心囖。
B: Seonsamj aax? Ngoq gokdakj haih deoi yatj dij, zikjhaih, eh, zoengjloix ge sih ge baaraakj aa, waakhzer haih yatj dij mingxlongq ge biuryinh loj. Neiq gokdakj zikjhaih zoengjloix neiq haih yauq / eh, wuiq gokdakj wuiq yauq heijmongh yauq go paanmongh aa, gamr zauh yauh / haih seonsamj loj.
A：係喇，噉我哋睇下即係聖經其實都有解釋乜嘢叫信心喇，就係希伯來書十一章一節喇，可以睇返嗰段聖經。其實都好似你正話嗰個解釋。
A: Haih laaj, gamr ngoqdeih tair haaq zikjhaih singgingj keixsath douj yauq gaairsikj matjyeq giu seonsamj laaj, zauh haih heijbaakloix svj saph yatj zoengj yatj zit laaj, horyiq tair faanj gor dvnh singgingj. Keixsath douj hourciq neiq zingwaah gor go gaairsikj.
B：嗯。
B: Mh.
B：希伯來書，十一章，一節，等我讀喇，「信就是所望之事的實底，是未見之事的確據」冇嚹。
B: Heijbaakloix svj, saph yatj zoengj, yatj zit, dangr ngoq dukh laaj, " seon zauh sih sor mongh zij sih dikj sathdair, sih meih gin zij sih dikj kokgeoi " mouq laa.
A：喀，就喺哩度喇。噉其實英文呢，我就覺得佢解釋得更加好，即係更加容易明白。你有冇英文嘅聖經？
A: Haakh, zauh hair nij douh laaj. Gamr keixsath yingjmanr nej, ngoq zauh gokdakj keoiq gaairsikj dakj ganggaaj hour, zikjhaih ganggaaj yungxyih mingxbaakh. Neiq yauq mouq yingjmanr ge singgingj?
B：有啊，喺度。哩本。
B: Yauq aa, hair douh. Nij bunr.
A：好呃。
A: Hour aak.
B：十一章。
B: Saph yatj zoengj.
A：十一章一節。
A: Saph yatj zoengj yatj zit.
A：好喇。佢就話，「faith is being sure of what we hope for」喇，同埋係「certain of we are，certain of what we do not see」就好似正話你所講，即係對一啲你想發生嘅嘢呢，係好好，好有嗰個certainty同埋好sure嘅，你可以肯定到，但係未發生𡃉喎。
A: Hour laaj. Keoiq zauh waah, " faith is being sure of what we hope for " laaj, tungxmaaix haih " certain of we are, certain of what we do not see " zauh hourciq zingwaah neiq sor gongr, zikjhaih deoi yatj dij neiq soengr faatsangj ge yeq nej, haih hour hour, hour yauq gor go certainty tungxmaaix hour sure ge, neiq horyiq hangrdingh dour, daanhhaih meih faatsangj gaa wo.
B：嗯。
B: Mh.
A：係喇，係將來嘅嘢來嘅，噉哩個係信心喇。我睇過一個嘅 / 一篇article呢，佢就講一個信心嘅。佢就係噉講嘅，佢就講一個喺十九世紀呢，就有一個年輕人呢，佢就，誒，唔知叫乜嘢名嘞。喺外國嘅，佢係一個，即係行鋼線嘅專家 / 嘅人喇。佢好想好快出名，噉所以佢呢就，誒，諗咗啲方法令到即係佢自己快啲出名喇，噉其中佢諗到嘅就係，去哩個尼亞瓜拉大瀑布，噉嗰度呢，就整條鋼線，佢由瀑布嘅哩一邊，行到瀑布嘅嗰一邊。噉好快呢就好多人都識佢同埋即係吸引到好多人睇佢，好快又好出名喇。噉佢啊有時呢就喺鋼線上邊坐櫈喇，即係直程擔埋張櫈喺鋼線上面坐喇。有時呢就係喺鋼線上面煮雞蛋啊噉樣喎，即係係，啲人即係睇完之後都即係拍晒手掌嘞。噉有一日嘞，佢就問嗰啲圍觀嗰啲人喇，佢話：誒，「邊個信呢我可以即係孭起一個人經過嗰鋼線嘅，就舉手喇。」全部人都舉手喎。
A: Haih laaj, haih zoengjloix ge yeq laix ge, gamr nij go haih seonsamj laaj. Ngoq tair gwo yatj go ge / yatj pinj article nej, keoiq zauh gongr yatj go seonsamj ge. Keoiq zauh haih gamr gongr ge, keoiq zauh gongr yatj go hair saph gaur saigeir nej, zauh yauq yatj go ninxhingj yanx nej, keoiq zauh, eh, mx zij giu matjyeq mengr laak. Hair ngoihgwok ge, keoiq haih yatj go, zikjhaih haangx gongsinr ge zvnjgaaj / ge yanx laaj. Keoiq hour soengr hour faai ceotjmengr, gamr soryiq keoiq nej zauh, eh, namrzor dij fongjfaat linghdou zikjhaih keoiq zihgeir faai dij ceotjmengr laaj, gamr keixzungj keoiq namr dour ge zauh haih, heoi nij go neixaagwaajlaaij daaih bukhbou, gamr gor douh nej, zauh zingr tiux gongsinr, keoiq yaux bukhbou ge nij yatj binh, haangx dou bukhbou ge gor yatj binh. Gamr hour faai nej zauh hour doj yanx douj sikj keoiq tungxmaaix zikjhaih kapjyanq dour hour doj yanx tair keoiq, hour faai yauh hour ceotjmengr laaj. Gamr keoiq aa yauqsix nej zauh hair gongsinr soenghbinh coq dang laaj, zikjhaih zikhcingx daamj maaix zoengj dang hair gongsinr soenghminh coq laaj. Yauqsix nej zauh haih hair gongsinr soenghminh zvr gaijdaanr aa gamryoengr wo, zikjhaih haih, dij yanr zikjhaih tair yvnx zijhauh douj zikjhaih paak saai saurzoengr laak. Gamr yauq yatj yath laak, keoiq zauh manh gor dij waixgunj gor dij yanr laaj, keoiq waah: eh, " binj go seon nej ngoq horyiq zikjhaih mej heir yatj go yanr gingjgwo gor gongsinr ge, zauh geoir saur laaj. " cvnxbouh yanx douj geoir saur wo.
B：嗯。
B: Mh.
A：噉跟住佢又再問嘞：誒「噉邊個想試下？」噉跟住呢就完全啲人即刻擺低隻手，即係即刻擺低隻手囖。
A: Gamr ganjzvh keoiq yauh zoi manh laak: eh " gamr binj go soengr si haaq? " gamr ganjzvh nej zauh yvnxcvnx dij yanx zikjhaakj baair daij zek saur, zikjhaih zikjhaakj baair daij zek saur loj.
A：噉其實即係哩件事呢，或者哩個故事呢，噉有啲人就講乜嘢叫做真正嘅信心呢。喀，真正嘅信心原來可能就係唔係頭腦上，你見過一啲嘢，或者，誒，頭腦上你知道一啲嘢噉樣喇，而係即係多過哩樣嘢𡃉。
A: Gamr keixsath zikjhaih nij ginh sih nej, waakhzer nij go gusih nej, gamr yauq dij yanr zauh gongr matjyeq giuzouh zanjzing ge seonsamj nej. Haakh, zanjzing ge seonsamj yvnxloix hornangx zauh haih mx haih tauxnouq soengh, neiq gin gwo yatj dij yeq, waakhzer, eh, tauxnouq soengh neiq zijdou yatj dij yeq gamryoengr laaj, yix haih zikjhaih doj gwo nij yoengh yeq gaa.
B：嗯。
B: Mh.
A：係喇，你覺得信心呢係包括咗啲乜嘢嘅態度吖嗱？
A: Haih laaj, neiq gokdakj seonsamj nej haih baaujkutzor dij matjyeq ge taaidouh aaj laax?
B：有咩態度？
B: Yauq mej taaidouh?
A：即係唔單止係頭腦上你嘅認知。
A: Zikjhaih mx daanjzir haih tauxnouq soengh neiq ge yinghzij.
B：你使唔使揾啲嘢挨下，你辛唔辛苦？
B: Neiq sair mxsair wanr dij yeq aaij haaq, neiq sanj mx sanjfur?
A：唔使，我係噉𡃉嚹。
A: Mxsair, ngoq haih gamr gaa laa.
B：使唔使晾腳啊？見你要晾腳。
B: Sair mxsair long goek aa? Gin neiq yiu long goek.
A：太矮喇你嗰張櫈仔。
A: Taai air laaj neiq gor zoengj dangzair.
B：哎吔！太遠喇。
B: Aaijyaa! Taai yvnq laaj.
A：唔係，我隻腳太短嚹。
A: Mxhaih, ngoq zek goek taai dvnr laa.
B：一係我俾哩張你晾吖。
B: Yatjhaih ngoq beir nij zoengj neiq long aaj.
A：唔使，得𡃉嚹。
A: Mxsair, dakj gaa laa.
B：信心有乜嘢態度啊？
B: Seonsamj yauq matjyeq taaidouh aa?
B：嗯，我諗呀，信心會平安喇我諗，如果有信心。因為你唔需要憂慮吖嗎，噉，誒，重有乜嘢呢，同埋我覺得係可能係一啲推動力喇可以變做，你對將來一啲唔 / 唔知嘅嘢，但係你又會好 / 好清楚好明白好肯定噉樣呢，噉你會覺得你做咗啲嘢會 / 即係唔會枉費啊，係有有用囖。我諗係噉樣。
B: Mh, ngoq namr aax, seonsamj wuiq pingxonj laaj ngoq namr, yvxgwor yauq seonsamj. Yanjwaih neiq mx seoijyiu yaujleoih aaj maa, gamr, eh, zungh yauq matjyeq nej, tungxmaaix ngoq gokdakj haih hornangx haih yatj dij teoijdunghlikh laaj horyiq binzouh, neiq deoi zoengjloix yatj dij mx / mx zij ge yeq, daanhhaih neiq yauh wuiq hour / hour cingjcor hour mingxbaakh hour hangrdingh gamryoengr nej, gamr neiq wuiq gokdakj neiq zouhzor dij yeq wuiq / zikjhaih mx wuiq wongrfai aa, haih yauq yauqyungh loj. Ngoq namr haih gamryoengr.
A：一般人呢，唔係，應該話噉，即係普遍來講，點樣先可以得到個信心呢？
A: Yatjbunj yanx nej, mxhaih, yingjgoij waah gamr, zikjhaih pourpin laix gongr, dimryoengr sinj horyiq dakjdou go seonsamj nej?
B：一般人呀？
B: Yatjbunj yanx aax?
A：唔係一般人，應該話即係普遍來講。
A: Mxhaih yatjbunj yanx, yingjgoij waah zikjhaih pourpin laix gongr.
B：普遍來講呀？
B: Pourpin laix gongr aax?
A：喀，即係都係講對神嘅信心，點先可以，即係點先可以有𡃉，哩樣 / 哩個信心哩樣嘢。
A: Haakh, zikjhaih douj haih gongr deoi sanx ge seonsamj, dimr sinj horyiq, zikjhaih dimr sinj horyiq yauq gaa, nij yoengh / nij go seonsamj nij yoengh yeq.
B：誒，我諗呀？首先要真係要信神喇，但係點樣對佢嗰啲有信心。誒，要知道自己信神呢唔係係情感上囖，係理性嘅，即係有確據噉樣去信神呢，即係好 / 即係信神哩樣嘢係好真實啊，同埋又知道，誒，即係如果你覺得哩個神係真實呢，噉你會對神，誒，曾經俾你嘅承諾呢，你都會知道會實現嗎，噉咪會有信心囖。
B: Eh, ngoq namr aax? Saursinj yiu zanjhaih yiu seon sanx laaj, daanhhaih dimryoengr deoi keoiq gor dij yauq seonsamj. Eh, yiu zijdou zihgeir seon sanx nej mxhaih haih cingxgamr soengh loj, haih leiqsing ge, zikjhaih yauq kokgeoi gamryoengr heoi seon sanx nej, zikjhaih hour / zikjhaih seon sanx nij yoengh yeq haih hour zanjsath aa, tungxmaaix yauh zijdou, eh, zikjhaih yvxgwor neiq gokdakj nij go sanx haih zanjsath nej, gamr neiq wuiq deoi sanx, eh, cangxgingj beir neiq ge singxlok nej, neiq douj wuiq zijdou wuiq sathyinh gaaj maa, gamr maih wuiq yauq seonsamj loj.
A：噉點樣 / 點樣係攞得到一啲理性嘅…
A: Gamr dimryoengr / dimryoengr haih lor dakj dour yatj dij leiqsing ge …
B：我諗憑住你自己經驗囖，可能譬如睇聖經啊，祈禱啊，噉睇下神喺你喺你個生命有冇啲乜嘢嘅工作啊，又或者，誒，睇多啲有關嘅資料，因為有好多書都係講神做過嗰啲嘢嗎，都係有根據啊，噉咪理 / 理性啲囖，我諗。
B: Ngoq namr pangx zvh neiq zihgeir gingjyimh loj, hornangx peiyvx tair singgingj aa, keixtour aa, gamr tair haaq sanx hair neiq hair neiq go sangjmingh yauq mouq dij matjyeq ge gungjzok aa, yauh waakhzer, eh, tair doj dij yauqgwaanj ge zijliur, yanjwaih yauq hour doj svj douj haih gongr sanx zouh gwo gor dij yeq gaaj maa, douj haih yauq ganjgeoi aa, gamr maih leiq / leiqsing dij loj, ngoq namr.
A：你就講咗幾樣嘢嘅，你講咗自己經驗喇，睇聖經喇，祈禱喇，我覺得其實三樣分開𡃉，哩幾樣都唔同。喀，噉我哋睇下一個聖經入邊一個人物呢，喀，佢嘅信心係點樣吖。噉就喺約翰福音二十章廿四至廿九節。
A: Neiq zauh gongrzor geir yoengh yeq ge, neiq gongrzor zihgeir gingjyimh laaj, tair singgingj laaj, keixtour laaj, ngoq gokdakj keixsath saamj yoengh fanjhoij gaa, nij geir yoengh douj mxtungx. Haakh, gamr ngoqdeih tair haaq yatj go singgingj yaphbinh yatj go yanxmatr nej, haakh, keoiq ge seonsamj haih dimryoengr aaj. Gamr zauh hair yoekhonh fukjyamj yih saph zoengj yaah sei zi yaah gaur zit.
B：廿四至廿九節。
B: Yaah sei zi yaah gaur zit.
A：係啊。噉其實哩度就個背景就係講耶穌復活咗嘞，佢就顯現咗俾好多人睇喇，其中一個人叫做多瑪，噉我哋睇下佢講啲乜嘢嘞。不如你讀吖，不如輪流讀嘞。
A: Haih aa. Gamr keixsath nij douh zauh go buigingr zauh haih gongr yexsouj fukhwuthzor laak, keoiq zauh hinryinhzor beir hour doj yanx tair laaj, keixzungj yatj go yanx giuzouh dojmaaq, gamr ngoqdeih tair haaq keoiq gongr dij matjyeq laak. Batjyvx neiq dukh aaj, batjyvx leonxlaur dukh laak.
B：好啊。
B: Hour aa.
A：你覺得多瑪呢，即係佢其實都係一個門徒來嗎，其中一個門徒。佢係用乜嘢方法係攞到個信心呢？就係好似即係譬如你正話都講過喇，譬如睇聖經啊，祈禱啊或者照自己嘅experience？
A: Neiq gokdakj dojmaaq nej, zikjhaih keoiq keixsath douj haih yatj go munxtoux laix gaaj maa, keixzungj yatj go munxtoux. Keoiq haih yungh matjyeq fongjfaat haih lor dour go seonsamj nej? Zauh haih hourciq zikjhaih peiyvx neiq zingwaah douj gongr gwo laaj, peiyvx tair singgingj aa, keixtour aa waakhzer ziu zihgeir ge experience?
B：自己嘅experience囖。
B: Zihgeir ge experience loj.
A：嗯，係喇，佢就係靠，即係睇咗嘞，重係親眼睇咗嘞，噉佢就信嘞。不過耶穌又點講啊？
A: Mh, haih laaj, keoiq zauh haih kaau, zikjhaih tairzor laak, zungh haih canjngaanq tairzor laak, gamr keoiq zauh seon laak. Batjgwo yexsouj yauh dimr gongr aa?
B：耶穌話，誒，冇親眼見到佢嘅人而信𡃉呢，就有福嘞。
B: Yexsouj waah, eh, mouq canjngaanq gin dour keoiq ge yanx yix seon gaa nej, zauh yauq fukj laak.
A：嗯。係喇，哩句其實點解呢？你覺得。
A: Mh. Haih laaj, nij geoi keixsath dimrgaair nej? Neiq gokdakj.
B：誒。
B: Eh.
A：冇親眼見到佢，信乜嘢啊？
A: Mouq canjngaanq gin dour keoiq, seon matjyeq aa?
B：信佢復活囖，我諗係。
B: Seon keoiq fukhwuth loj, ngoq namr haih.
A：嗯，嗯。係喇。喀。係喇。耶穌就話嗰啲冇親眼睇到佢復活，但係都信耶穌係真係個復活嗰個主呢，嗰啲就有福嚹。
A: Mh, mh. Haih laaj. Haakh. Haih laaj. Yexsouj zauh waah gor dij mouq canjngaanq tair dour keoiq fukhwuth, daanhhaih douj seon yexsouj haih zanjhaih go fukhwuth gor go zvr nej, gor dij zauh yauq fukj laa.
B：嗯。
B: Mh.
A：噉當然喇，即係其實耶穌都對多瑪好好，佢都終於俾佢真係見到佢，即係耶穌佢都講喇，佢特登喺廿七節嘅時候，同多瑪講，佢話：「你伸隻手來摸下我隻手喇，同埋摸下我個肋膀喇噉。」因為其實耶穌就知道之前多瑪唔信𡃉，所以耶穌就對佢好好，即係佢特登俾佢experience，同埋俾佢見到。不過我諗，即係唔係個個人可以見到，即係耶穌復活哩件事喇，噉所以 / 所以即係耶穌expect，或者佢話嗰啲冇親眼見到，但係都信嗰啲呢就更加好啊比起哩啲。
A: Gamr dongjyinx laaj, zikjhaih keixsath yexsouj douj deoi dojmaaq hour hour, keoiq douj zungjyvj beir keoiq zanjhaih gin dour keoiq, zikjhaih yexsouj keoiq douj gongr laaj, keoiq dakhdangj hair yaah catj zit ge sixhauh, tungx dojmaaq gongr, keoiq waah: " neiq sanj zek saur laix mor haaq ngoq zek saur laaj, tungxmaaix mor haaq ngoq go laakhpongx laaj gamr. " yanjwaih keixsath yexsouj zauh zijdou zijcinx dojmaaq mx seon gaa, soryiq yexsouj zauh deoi keoiq hour hour, zikjhaih keoiq dakhdangj beir keoiq experience, tungxmaaix beir keoiq gin dour. Batjgwo ngoq namr, zikjhaih mxhaih gogo yanx horyiq gin dour, zikjhaih yexsouj fukhwuth nij ginh sih laaj, gamr soryiq / soryiq zikjhaih yexsouj expect, waakhzer keoiq waah gor dij mouq canjngaanq gin dour, daanhhaih douj seon gor dij nej zauh ganggaaj hour aa beir heir nij dij.
B：嗯。
B: Mh.
A：係喇，噉，誒，我哋睇多一節聖經吖，都係講，即係，點樣可以攞到嗰個信心𡃉呢，就喺希伯來書十一章。
A: Haih laaj, gamr, eh, ngoqdeih tair doj yatj zit singgingj aaj, douj haih gongr, zikjhaih, dimryoengr horyiq lor dour gor go seonsamj gaa nej, zauh hair heijbaakloix svj saph yatj zoengj.
B：十一章。
B: Saph yatj zoengj.
A：六節。
A: Lukh zit.
B：六節。
B: Lukh zit.
A：係喇。哩度講呢，誒，我哋係信啲乜嘢啊？
A: Haih laaj. Nij douh gongr nej, eh, ngoqdeih haih seon dij matjyeq aa?
B：信有神。
B: Seon yauq sanx.
A：嗯。第一就係即係我哋要信有神喇，第二呢？
A: Mh. Daih yatj zauh haih zikjhaih ngoqdeih yiu seon yauq sanx laaj, daih yih nej?
B：信佢嘅賞賜呀？抑或…
B: Seon keoiq ge soengrci aax? Yikjwaakh …
A：信 / 信佢會賞賜嗰啲去尋找佢嗰啲人，我諗即係類似係，誒，佢 / 信得過佢係對嗰啲追求佢，或者係跟從佢啲人呢，總之係有好嘢俾佢喇。
A: Seon / seon keoiq wuiq soengrci gor dij heoi camxzaaur keoiq gor dij yanr, ngoq namr zikjhaih leoihciq haih, eh, keoiq / seon dakj gwo keoiq haih deoi gor dij zeoijkaux keoiq, waakhzer haih ganjcungx keoiq dij yanx nej, zungrzij haih yauq hour yeq beir keoiq laaj.
A：喀。
A: Haakh.
B：嗯。
B: Mh.
A：聖經就噉講，但係我哋呢即係可能係未經驗過喎，尤其是可能係初信嗰個階段呢，可能未經驗過都唔定，所以我諗即係最基本嗰個呢就係你係相信神寫低嗰啲說話囖，即係嗰個就係個根基。遲啲先至用你嘅經驗來到，即係再去 / 去experience。
A: Singgingj zauh gamr gongr, daanhhaih ngoqdeih nej zikjhaih hornangx haih meih gingjyimh gwo wo, yauxkeixsih hornangx haih cojseon gor go gaaijdvnh nej, hornangx meih gingjyimh gwo douj mx dingh, soryiq ngoq namr zikjhaih zeoi geijbunr gor go nej zauh haih neiq haih soengjseon sanx ser daij gor dij svtwaah loj, zikjhaih gor go zauh haih go ganjgeij. Cix dij sinjzi yungh neiq ge gingjyimh laix dou, zikjhaih zoi heoi / heoi experience.
A：噉另外一節聖經可以睇埋喇，就係羅馬書嘅十章十七節喇。
A: Gamr linghngoih yatj zit singgingj horyiq tair maaix laaj, zauh haih loxmaaqsvj ge saph zoengj saph catj zit laaj.
B：羅馬書十章十七節。
B: Loxmaaqsvj saph zoengj saph catj zit.
A：係喇，英文呢佢就講，誒，信道呢，佢就話faith𡃉，即係佢嘅英英文佢講就係，即係faith就係comes from即係聽道，聽道呢就係從基督的話而來，噉樣囖。
A: Haih laaj, yingjmanr nej keoiq zauh gongr, eh, seondouh nej, keoiq zauh waah faith gaa, zikjhaih keoiq ge yingj yingjmanr keoiq gongr zauh haih, zikjhaih faith zauh haih comes from zikjhaih tengjdouh, tengjdouh nej zauh haih cungx geijdukj dikj waah yix laix, gamryoengr loj.
B：嗯。
B: Mh.
A：噉我哋同樣喇，哩度解釋咗我哋個信心係由邊度來𡃉呢？
A: Gamr ngoqdeih tungxyoengr laaj, nij douh gaairsikjzor ngoqdeih go seonsamj haih yaux binj douh laix gaa nej?
B：聽道。
B: Tengjdouh.
A：係啊。
A: Haih aa.
B：同埋聖經。
B: Tungxmaaix singgingj.
A：係吖，係喇。嗰個道其實係指乜嘢啊？
A: Haih aaj, haih laaj. Gor go douh keixsath haih zir matjyeq aa?
B：神嘅話吖。
B: Sanx ge waah aaj.
A：係啊。冇錯囖。喀，就係聽神嘅道理，聽神嘅話囖，或者聽福音囖。所以嗰本書呢入邊呢，喀，都講咗一一樣，就係個信心係乜嘢來𡃉呢，就係人聽到福音之後一個自然嘅反應，哩個就係個信心。喀，就係人聽到福音之後一個自然嘅反應喇。你係會接受喇，相信喇。而唔係一個即係淨係頭腦上嘅一啲嘅知識囖。
A: Haih aa. Mouq co loj. Haakh, zauh haih tengj sanx ge douhleiq, tengj sanx ge waah loj, waakhzer tengj fukjyamj loj. Soryiq gor bunr svj nej yaphbinh nej, haakh, douj gongrzor yatj yatj yoengr, zauh haih go seonsamj haih matjyeq laix gaa nej, zauh haih yanx tengj dour fukjyamj zijhauh yatj go zihyinx ge faanrying, nij go zauh haih go seonsamj. Haakh, zauh haih yanx tengj dour fukjyamj zijhauh yatj go zihyinx ge faanrying laaj. Neiq haih wuiq zipsauh laaj, soengjseon laaj. Yix mxhaih yatj go zikjhaih zinghhaih tauxnouq soengh ge yatj dij ge zisikj loj.
B：嗯。
B: Mh.
A：噉你又諗下呢personally呢，我哋可以做啲乜嘢去增加我哋對神嘅信心呢？
A: Gamr neiq yauh namr haaq nej personally nej, ngoqdeih horyiq zouh dij matjyeq heoi zangjgaaj ngoqdeih deoi sanx ge seonsamj nej?
B：嗯。
B: Mh.
A：即係諗下，即係如果係真係要實踐嘅，可以做啲乜嘢呢？
A: Zikjhaih namr haaq, zikjhaih yvxgwor haih zanjhaih yiu sathcinr ge, horyiq zouh dij matjyeq nej?
B：我諗，實踐睇多啲聖經喇，聽道喇，因為哩啲都係即係信心嘅來源喇。噉我諗同多啲基督徒分享囖，即係聽下佢哋啲見証啊啲經歷啊噉，都會即係穩固啲囖個信心會。
B: Ngoq namr, sathcinr tair doj dij singgingj laaj, tengjdouh laaj, yanjwaih nij dij douj haih zikjhaih seonsamj ge loixyvnx laaj. Gamr ngoq namr tungx doj dij geijdukjtoux fanjhoengr loj, zikjhaih tengj haaq keoiqdeih dij ginzing aa dij gingjlikh aa gamr, douj wuiq zikjhaih wanrgu dij loj go seonsamj wuiq.
A：係啊，係喇。我諗最重要就係，就係睇聖經喇，或者係唔同嘅方法喇。即係查聖經又好，背聖經又好，聽道理又好，或者係去默想聖經又好。喀，即係用哩幾種方法去對哩本聖經喇。哩個係即係最basic嗰個基礎喇。喀，第二就係即係聽 / 同其他嘅基督徒可以分享吖，噉哩個都可以等我哋 / 即係知多啲囖。啊！人哋都真係可以經驗到，即係個神係點好點好嘅。
A: Haih aa, haih laaj. Ngoq namr zeoi zunghyiu zauh haih, zauh haih tair singgingj laaj, waakhzer haih mxtungx ge fongjfaat laaj. Zikjhaih caax singgingj yauh hour, buih singgingj yauh hour, tengj douhleiq yauh hour, waakhzer haih heoi makhsoengr singgingj yauh hour. Haakh, zikjhaih yungh nij geir zungr fongjfaat heoi deoi nij bunr singgingj laaj. Nij go haih zikjhaih zeoi basic gor go geijcor laaj. Haakh, daih yih zauh haih zikjhaih tengj / tungx keixtaaj ge geijdukjtoux horyiq fanjhoengr aaj, gamr nij go douj horyiq dangr ngoqdeih / zikjhaih zij doj dij loj. Aa! Yanxdeih douj zanjhaih horyiq gingjyimh dour, zikjhaih go sanx haih dimr hour dimr hour ge.
B：嗯。
B: Mh.